|  |  |
| --- | --- |
|  | Studienævn for Religionsstudier |
|  | Dato: 13-08-2020 |
|  | Tidsrum: 10.15 – 12.00  Lokale: Zoom-møde |

Dagsorden

**1. Godkendelse af dagsorden**

**2. Godkendelse af referat (bilag)**

**3. Meddelelser (bilag)**

1. *Nyt fra studieleder*
2. *Nyt fra studienævnssekretær*
3. *Nyt fra studiesekretær*
4. *Nyt fra faglig vejleder*
5. *Nyt fra fagråd*
6. *Nyt fra RELIGIO*
7. *Nyt fra Institutrådet ved Laura Feldt*
8. *Nyt fra Alumneforening*

**4. Merit- og dispensationsansøgninger**

Der er ingen sager til behandling

**5. Sager til behandling eksamen**

1. *Talentudmærkelse – 2 indstillinger videresendt til fakultet*.

**6. Sager til behandling studieordninger**

**7. Sager til behandling kvalitetspolitikken**

*a) Opfølgning studiestart (bilag)herunder Studiemanual (bilag)*

*b) Rekruttering – opfølgning på Eksamensevaluering i maj 2020 (i revideret ÅRSHJUL)*

*c) Frafald - opfølgning på Eksamensevaluering i maj 2020 (i revideret ÅRSHJUL)*

*d) Studiegrupper - opfølgning på Eksamensevaluering i maj 2020 (i revideret ÅRSHJUL)*

*e) Ændring i adgangskrav og udvælgelseskriterier for KA – Orientering: Studieleder har i juni indmeldt, at der ikke er ønske om ændringer*

*f) Indmeldelse af ændring i eksisterende uddannelser – Orientering: Studieleder har meddelt, at der ikke er ønske om ændringer*

*g) Studietid (ÅRSHJUL)*

*h) Opfølgning på SMU (bilag)*

*i) Aftagerpanel – nyt medlem – møde i efteråret?*

*j) ÅRSHJUL – revideret for andet halvår 2020 (bilag)*

*8.* **Andre sager til behandling**

*a)**Bevilling af 30 timers studentermedhjælp til arbejdet med vores digitale platform – bevilget efter høring i juni*

*b) Evt. bevilling af løn til endnu en tutor, ca. kr. 1.800*

*9.* **Sager til behandling undervisning**

1. *Undervisningsevaluering til offentliggørelse (ÅRSHJUL) – behandlet ved høring i juni*

*10,* **Eventuelt**

1. *Fastlæggelse af mødedatoer i E2020:*

*Onsdag den 9. september*

***Torsdag*** *den 8. oktober*

*Onsdag den 4. november*

*Onsdag den 3. december*

Tim Jensen Tine Jambang

*Studienævnsformand* // *Studienævnssekretær*

Referat

**Deltagere:** Tim Jensen (TJ), Laura Feldt (LF), Johanne Louise Christiansen (JLC) Johanne Kristine Eriksen (JKE og FV), Rasmus Hagemann Pedersen (RHP), Lise Ribergaard (LR), Simone Angelbo Hansen (SAH), Louise Funch Clausen (FV og LFC) og Pia Hansen (PH).

**Referent:** Tine Jambang (TNJ)

Tim Jensen (TJ) indledte mødet med at byde velkommen tilbage efter ferien og særlig velkommen og tak til Johanne Louise Christiansen (JLC), som trods forskningssemester har indvilget i at være vikar for Niels Reeh, som er i Erfurt på forskningsophold E2020. Også tak til Simone Angelbo Hansen (SAH) for indtræden som suppleant for Johanne Kristine Eriksen (JKE), som er udtrådt af studienævnet for at blive faglig vejleder pr. 1. august 2020. JKE vil i august måned samarbejde med faglig vejleder Louise Funch Clausen (LFC), som fratræder pr. 1. september for at gå på barsel. TJ takkede herefter LFC for hendes fine arbejde som faglig vejleder og udtrykte sin meget store tilfredshed med samarbejdet og håbede, at hun vil nyde opgaven som mor. TJ orienterede herefter kort om vilkårene for faglig vejleder i SN-sammenhæng: Hos os deltager faglig vejleder i møderne med taleret, men ikke stemmeret. Der kan være punkter, hvor faglig vejleder ikke må deltage, men det sker sjældent. Faglig vejleder er underlagt tavshedspligt i lighed med studienævnets medlemmer.

1. **Godkendelse af dagsorden**

Tim Jensen (TJ) ønskede et punkt tilføjet til pkt. 8: c) Midler til feedback og 8 d) Laura Feldt et om

Specialeafslutning. Herefter blev dagsorden godkendt.

1. **Godkendelse af referat**

Referatet blev godkendt**.**

1. **Meddelelser**
2. **Nyt fra studieleder**

**Fagligvejleder/tutorkoordinator**: TJ orienterede om, at JKEs ansættelse som faglig vejleder giver udfordringer i forhold til studiestart, da hun også er ansat sm tutorkoordinator. Det er problematisk, at de to opgaver ligger hos samme person. Det er aftalt, at JKE er med frem til studiestart og noget af semestret som tutorkoordinator. TJ har ønske om, at Magdalene Joost, som havde søgt job som tutor, bliver ansat og håbede, at SN vil bevilge penge til dette. Se pkt. 8 b)

**Undervisning E2020**: TJ har i sommerens løb haft nye udfordringer ift. bemandingen i efteråret. Dette skyldtes, at Tina Langholm Larsen (TLL) pga. af anden ansættelse ikke kan varetage alle de undervisningstimer, hun har sagt ja til. TLL kunne dog henvise til Simon Nygaard, som har vist sig villig til at påtage sig de timer, TLL ikke kan dække. Simon Nygaard er ansat som undervisningsassistent pr. 3.7.2020 til at dække Religionsvidenskabelig teori og metode. Han i lighed med andre kan desværre ikke ansættes som ekstern lektor, hvis ikke der har ligget en aftale om dette fra før 1.2.2020.

**Afskedsreception**: Vi afventer nyt fra institutbestyrer vedr. mulighed for at afholde en afskedsreception for Mik Aktor, som fratrådte sin stilling i juni 2020.

**Uregelmæssigheder**: Der har været tre sager om uregelmæssigheder og p.t. verserer endnu en sag. TJ understregede det alvorlige i uregelmæssigheder og gjorde opmærksom på, at SDU er meget optaget af at komme uregelmæssigheder til livs.

**Specialeworkshop**: Den er nu indsat i studieordningen for at sikre, at den underviser, der forestår den, får honorar. Det er p.t. Laura Feldt (LF), der forestår workshoppen. Workshoppen vil blive afholdt online.

**Studiestartsprøven**: Er fortsat formuleret som i studieordningen og vil blive afholdt i henhold til denne. Vores studerende skal derudover gennemføre *How To Uni*, for at bestå. Fakultetet har gjort *How To Uni* obligatorisk på alle uddannelser på Humaniora. Og Studievejledningen på Humaniora har udviklet en pendant til nye kandidatstuderende, der skal gennemføre K*lar til kandidat.*

**Specialeafslutning:**  se pkt. 8 d)

**Studiestart:** se pkt. 7 a)

**Det nye website:** Der er blevet arbejdet meget med websitet hen over sommeren, især af Mette Horstmann. Desværre er Magnus, som også var tilknyttet arbejdet, ophørt på uddannelsen, og han deltog ikke i det møde, der var indkaldt til. TJ sætter sin lid til, at Magnus fuldender de opgaver han har påtaget sig, men sætter ellers sin lid til at ny på 'holdet', Malthe. SN bevilgede i juni penge til Mette Horstmanns videre arbejde med websitet.

Hun er, meddelte TJ en passant, også ansat som medhjælper for TJ i forbindelse med hans forberedelse af en international konference på Humaniora til december. Det er naturligvis pga. COVID-19 usikkert, om konferencen vil kunne afholdes.

**Fagansvarlige:** Pga. for få VIP-ansatte og for mange timer i timebanker, der skal afspadseres, har vi og andre mange DVIP-ansatte, og institut m.v. regner med at ansætte endnu flere Derfor er der kommet bud om, at studieleder skal sætte navne på fagansvarlige på alle udbudte 'fag'. TJ er som studieleder øverste fagansvarlige for alle fag, og han mener, at det letteste vil være, at han står på alle steder, hvorefter han så kan delegere ansvar i enkelte situationer. Vi har jo også flere moduler med skiftende indhold, og det er ikke altid nemt at sige, hvem der er mest oplagt som 'fagansvarlig' for et modul mange gennem tiden har undervist i. Samtidig er det lidt upraktisk, at en fagansvarlig er den underviser, som en DVIP erstatter i et eller flere semestre, da vedkommende jo netop i den periode er væk fra stedet og faget.

**Samlæsning:** Instituttet og fakultetet fattes penge, og studieledere har derfor fået en bunden opgave med finde eller opfinde fag, der kan samlæses på tværs af uddannelserne. Religionsstudier har allerede samlæsning med Amerikanske Studier i faget American Religion, og det vil være oplagt at fortsætte det og måske gøre det til fast samlæst fag. LF udtrykte bekymring for forringelse af vores studium og faglighed, men TJ, der skulle have møde med andre studieledere straks efter SN-mødet, forsikrede, at han ikke ville køb på nogen måde, og at SN og medarbejdere naturligvis ville blive hørt, førend noget som helst konkret tilbud blev sendt videre til IH.

**Rekruttering:** Se pkt. 7 b)

1. **Nyt fra studienævnssekretær**

Intet

1. **Nyt fra studiesekretær**

Intet

1. **Nyt fra faglig vejleder**

Det har været en rolig periode, og LFC og JKE bruger tiden til at tale om faglig vejleders arbejde generelt. JKE venter stadig på at få sit login.

1. **Nyt fra fagråd**

Der har ikke været afholdt generalforsamling. Rasmus Hagemann Pedersen (RHP) var i tvivl om, hvordan man skule forholde sig, da formand Niels Reeh er i Erfurt i dette semester. TJ oplyste, at han i sidste ende er den ansvarlige, så hvis der opstår problemer ift. formalia, er han behjælpelig med at løse udfordringerne. Der er ikke aftalt dato for nyt møde.

1. **Nyt fra RELIGIO**

RHP orienterede om, at man venter på afklaring ift. spørgsmål om formand, før der kan aftales et møde

1. **Nyt Fra Institutrådet ved Laura Feldt**

Intet nyt, men LF orienterede om, at den planlagte Department of History Addressved Sarah Johnson er blevet udskudt til 2021, og at der fortsat er uklarhed, om hvorvidt den kan afholdes.

1. **Nyt fra Alumneforeningen**

LFC orienterede om, at der afholdes et arrangement den 8. oktober, hvor det også vil blive muligt at deltage via Zoom. Man forestiller sig, at flere vil deltage af den grund. Der har været overvejelser om at afholde arrangementet et andet sted end på SDU, så man ikke vil være underlagt SDUs regler. TJ understregede, at Alumneforeningen er et tiltag, som vi skal hjælpe med at holde kørende. LFC orienterede desuden om, at Isa, der har været medvirkende til at få foreningen op at køre, trækker sig fra det videre arbejde, da hun må prioritere andre opgaver.

**4. Merit- og dispensationsansøgninger**

Der var ingen sager til behandling. Ansøgninger behandlet i perioden frem til dette møde fremgår af det lukkede referat, der vil blive fremsendt sammen med referat af dagens møde.

1. **Sager til behandling eksamen**
2. ***Talentudmærkelse – 2 indstillinger videresendt til fakultet* *i juni måned***

LF har indstillet to studerende til udmærkelser på eksamensbeviset. De blev godkendt af SN i juni måned og er videresendt til fakultetet. Det krævede en særlig indsats fra eksaminator og censor og TJ takkede LF for indsatsen og håbede, at fakultetet vil imødekomme indstillingerne.

**6. Sager til behandling studieordninger**

Der var intet til punktet, men af hensyn til de nytiltrådte suppleanter orienterede TJ kort om det omfattende arbejde SN har haft i 2019-20 ift. ændringer i studieordningerne og om konsekvenserne af indførelse af ODIN, et system, der måske frister til at man rent administrativt kan ændre mindre ting i studieordninger fra den ene dag til den anden.

7**. Sager til behandling kvalitetspolitikken**

**a) *Opfølgning studiestart (bilag) herunder Studiemanual***

Det er et traditionelt program, der er lagt med de sædvanlige aktiviteter med velkomst ved TJ, undervisere, sekretærer, faglige vejledere og tutorer, fagligt oplæg, rundvisning og feltarbejde om Religion og Materialitet, som plejer at være succesfuldt. Pga. COVID-19 er der imidlertid mange restriktioner ved denne studiestart, især hvad gælder sociale aktiviteter, fester og hyttetur.

Der var enighed om, at det fysiske møde skal prioriteres højest. PH oplyste, at der ikke kan bookes andre lokaler. Vi må derfor tænke om, da vi ikke alle kan være i det tildelte lokale på samme tid. LR foreslog, at de studerende deles op, så der holdes to gange oplæg . Det var der tilslutning til, men hvordan det rent logistisk løses, må overvejes. Hvis vi har to lokaler, kan det gøres parallelt; har vi et lokale kan det blive formiddag og eftermiddag. LF foreslog, at hvis vi har ét lokale, og der blev holdt oplæg to gange, kunne TJ holde Zoom-oplæg på 20-25 minutter om Religion og Covid-19 og om eftermiddagen kunne der være en fællesforelæsning via Zoom.

PH oplyste, at hver uddannelse vil blive tildelt et udeareal, som vi også kan indtænke. Der var tilslutning til LFs idé om Zoom ved studiestart, da de nye studerende også vil være underlagt ”fremmøde-rul”, hvori undervisning via Zoom jo indgår. JLC foreslog en seance med hands-on intro til Zoom, nu hvor vi har erfaring med, hvordan de studerende har oplevet det ift. fx at føle sig isoleret. TJ mente, at det kunne være en idé, hvis vi kan finde en struktureret måde at gøre det på. Hvad angik dag 2 med ekskursion/feltarbejde, mente LF mente at 4 steder ville være nok. LF bad om, at de studerende bliver bedt om at tage tøj med, så de kan være behørigt klædt ift. det steder, de skal besøge.

Der var flere spørgsmål til fx mulighed for at bortvise studerende, der ikke overholder reglerne, hvordan forholde sig ift. fremmøde for studerende, der er sårbare, opfordring til at studerende lader sig teste 72 timer, før de møder op. TJ oplyste, at det er fakultetet og SDU generelt, der lægger regler for den slags, med mindre vi får andet at vide.

JKE orienterede om, at Studievejledningen pr. 15.8. ville udsende program til studerende. TJ har imidlertid meddelt, at det ikke sker, for vi kan ikke lave et, der skal ændres igen og igen. Derfor har TJ forfattet en velkomstskrivelse, som rummer det nødvendige og løfte om program snarest muligt. Det er det de studerende får nu. Studievejledningen udsender et velkomstbrev til de studerende. Heri står der, at de vil få det endelige program senere. LF og JLC lovede at fremsende løsningsforslag ad dag 2.

Studiemanual vil blive trykt, så den kan udleveres ifm. studiestart. Den findes også i en elektronisk udgave.

***b) Rekruttering – opfølgning på Eksamensevaluering i maj 2020 (i revideret ÅRSHJUL)***

TJ erindrede om, at vi i juni ifm. optaget prøvede at gøre en sidste ekstra indsats via Facebook med elementer fra det nye website. Fakultetet havde desuden iværksat tiltag, hvor to af vores studerende fungerede som kontakter til kommende studerende. Louise Funch Clausen (den ene af de to, den anden er Magdalene Joost) havde talt med 3 potentielle studerende.

Der har været et fald i antal ansøgere i forhold til sidste år, men TJ mindede om, at erfaringerne viser, at antallet af ansøgere svinger fra år til år. PH oplyste, at der p.t. er optaget 24 på Bachelor, 13 på bachelorsidefag, 6 fortsætter på sidefaget, 3 to-faglige kandidater, en tværfakultær og 9 et-faglige kandidater. Vi kender endnu ikke det endelige optag på BA, da processen fortsætter.

TJ meddelte, at vi til stadighed gør, hvad vi kan for at tiltrække ansøgere. LF var enig og talte for, at vi fortsætter med at deltage i Åbent Hus og lignende arrangementer samt bliver ved med at tilbyde særlige arrangementer for gymnasielærere og -elever. Det var der enighed om. TJ nævnte eksempler på vores kanaler: Religionslærerforeningen, religionslærere på individuelle gymnasier, Aftagerpanelet, og nu Alumneforeningen. Han nævnte også det seneste arrangement for Tornbjerg Gymnasium. Der er i årenes løb sendt tilbud til samtlige gymnasier i hele regionen, inkl. Sønderjylland. Sidstnævnte område fremhævede Lise Ribergaard LR) som et område, hvor vi burde arbejde ift. rekruttering. Udfordringen er, sagde TJ, at der arbejdes gratis, og at ikke alle undervisere har tid til det. Han nævnte også, at han mente, at det måske vigtigste element i rekruttering er, at underviserne holder foredrag, er aktive i medierne, og han tilføjede at forhåbentlig kan det nye website øge synligheden af vores uddannelser og nå flere. JKE foreslog, at studerende kan tage ud på gymnasierne og fortælle om, hvordan det er at være studerende på uddannelsen. TJ svarede, at vi og fakultet allerede har haft gang i sådant med udvalgte studerende, der tilbyder foredrag på gymnasierne.

RHP nævnte, at vi har meget godt at tilbyde bl.a. Axis Mundi og RELIGIO og foreslog, at vi skriver ud til gymnasier og måske endda til folkeskolerne og invitere dem til at deltage i vores aktiviteter via Zoom. TJ fandt det en god idé, men vi skal nu om dage huske at koordinere med fakultetet og SDU, som i stigende grad står for Public Relations i rekrutteringsøjemed.

LF mente, at vi ikke må give op, og hun foreslog, at vi kunne have en årlig dag i lighed med ”Klassisk Dag”, hvor man kan komme og høre om nyt om uddannelsen og hente inspiration. TJ bifaldt ideen, men erindrede om, at der findes en ”Religionernes Dag” , som Religionslærerforeningen for folkeskolerne på skift har på de tre universiteter. Sådan en har vi også været vært for.

***c) Frafald - opfølgning på Eksamensevaluering i maj 2020 (i revideret ÅRSHJUL)***

Ifølge TJ gør vi også her, hvad vi kan. LF spurgte om vi kunne fortsætte med studiegruppe- understøttende arbejde på 2. semester. TJ svarede, at det hidtil har vist sig svært at få kolleger og studerende til at være med.

Det blev besluttet, at JKE, i sin kapacitet af tutorkoordinator, er garant for at nedsætte studiegrupperne på 1. semester, og at Magdalene Joost vil blive tovholder på nedsatte studiegrupper 1. semester. Desuden kobles LF på som VIP-mentor i 1. semester E2020. I F2021 følger vi op, og JLC bliver sammen med LF VIP-mentor E2021.

I den forbindelse nævnte TJ, at prodekanen havde oplyst, at der var midler til feedback trods for sen ansøgning. Prodekanen havde på TJs forespørgsel åbnet for mulighed for, at midlerne kunne bruges til studiegruppementorer. TJ ansøger om midler.

***d) Studiegrupper - opfølgning på Eksamensevaluering i maj 2020 (i revideret ÅRSHJUL****)*

Behandlet under Frafald

***e) Ændring i adgangskrav og udvælgelseskriterier for KA***

Studieleder har i juni meddelt fakultetet, at der ikke er ønske om ændringer

***f) Indmeldelse af ændring i eksisterende uddannelse****r*

Studieleder har i juni meddelt fakultetet, at der ikke er ønske om ændringer

***g) Studietid (ÅRSHJUL****)* ***Udskydes til næste møde***

***h) Opfølgning på SMU***

Er behandlet ved skriftlig høring i juni, hvor SN godkendte TJs forslag, der er sendt til fakultetet.

***i) Aftagerpanel – nyt medlem – møde i efteråret? Udskydes til næste møde***

TJ kontakter formanden for en status ift. møde og udpegning af nyt medlem.

Møde med Aftagerpanel skal også afholdes via Zoom.

***j)******ÅRSHJUL – revideret for andet halvår 2020***

Der var ingen bemærkninger til Årshjulet, som blev godkendt.

**8. Andre sager til behandling**

***a)* *Bevilling af 30 timers studentermedhjælp til arbejdet med vores digitale platform***

Bevilget ved skriftlig høring i juni

***b) Evt. bevilling af løn til endnu en tutor, ca. kr. 1.800***

Studienævnet bevilgede løn til endnu en tutor. Max. Kr. 1.800*.*

***c) Midler til feedback*** *–* behandlet under pkt. 7 c)

***d) Specialeafslutning*** PH oplyste, at der p.t. gælder de samme regler som ved undervisning, men anbefalede, at vi venter med at beslutte noget, indtil vi kender de endelige regler. PH foreslog, at man evt. kan sende et brev til de færdige kandidater, fordi hun anså det for at være tvivlsomt om de studerende har lyst til at deltage i et arrangement. Efter mødet er der kommet retningslinjer fra fakultetet vedr. den slags arrangementer. De må kun afholdes online. TJ sender brev til de færdige kandidater.

**9. Sager til behandling undervisning**

**a) *Undervisningsevaluering til offentliggørelse (ÅRSHJUL)***

Behandlet ved høring i juni, hvor SN godkendte. Er sendt til fakultetet.

**10. Eventuelt**

**a**) ***Fastlæggelse af efterårets møder***

TJ orienterede om, at hans rejseaktiviteter i efteråret var begrænsede, men at der muligvis var et par.

*Onsdag den 9. september*

***Torsdag*** *den 8. oktober*

LF var ikke sikker på, om hun kunne deltage. Vil give TJ besked snarest

*Onsdag den 4. november*

*Onsdag den 3. december*

Datoerne blev i øvrigt godkendt.

Tim Jensen Tine Jambang

*Studienævnsformand* // *Studienævnssekretær*